Ich, Hans Schoͤni, der zit vogt zuͦ Arburg, vergich offenlich und tuͦn kùnd allermengklichem mit disem brieff, das ich anstatt
miner gnaͤdigen herren von Bern daselbs im̄ sloss zuͦ Arburg angewonlichˀ richtstatt offenlich zuͦ gericht sasz. ✳ ✳ und kamen
alda fûr mich in offen, verbannen gericht die erwirdigen, ✳ geistlichen hnˀ, herˀ Mathis, ꝫcꝭ zinszherˀ des gotzhusz Sant Urban, anstatt
gemeinlich des selben gotzhuses, ✳ her Uͦlrich Fridly, Aller Heiligen capplan, Zofingen und pflaͤger der erwirdigen und geistlichen
froͤwen von Kûnsfelden, ouch anstatt desselben gotzhuses, ✳ herˀ Hans Goͤtschi, unnsˀ liebn̄ froͧwen capplan, Zofingen, ✳ und der ersame
Heini Jost ✳ von Diepoltzwile, ✳ alle partyen mit einē erbnˀ man nach form des rechten wer fûr sprechet ꝫcꝭ ✳ und liessen offnen samptein mûntlich, wie dassi zum dikern
mal
umb ir spenn, ✳ misshellung ✳ und zweiung vor recht gewaͤsen syen und suss ✳ ✳ von eins guͦtz
waͤgen, so da lit zuͦ Offtringen, buwt jetz der bescheiden Heini Walenbuͤl daselbs, das genēpt ist Schaͤffers und Taͤchina guͦt, ✳ das genāt
guͦt inen, den obgn̄t₎ goͤtzhûsern, mit sampt den andnˀ zinszhafft syge namlich gon Sant Urban viertzechen vierteil korn, item gon
Kûnfenlden nûn mût korn, item herˀ Hans Goͤtschin siben mût korn sins vaͤtterlichen erbs und Heini Josten zwey malter korn,
da jetlichˀ vermeint der sin zinsz waͤre vorzinsz und wolt irn dheinˀ nachzinsz haben, ob es darzuͦ kaͤme ✳ inen allen stuͤnden ouch
und jetlichem insunders alter zinsz merklich und vil uss ✳ und ob sy all bezalt sin woͤlten, so wurd villicht ein den andnˀ nûtzit, ✳ also
haben si sich sampt eigenlich underrett und erkunnet mit darlegung jetlichs gewarsame und sind alle vier mit vollem gewalt
des fruͦntlich und guͤtlich fûr sich, ir ewigen nachkomē ✳ und erben ✳ luter in eins komen und haben sich des äne all widerspraͤchē
des geeinbart. des ersten: das sy all ir alt, ✳ usstendig, ✳ vervallen, ✳ unbezalt zinsz hand abgelassen und lutˀ hingeschenkt dem, so
die vervallen was, und haben das guͦt gantz ledig geseit. ✳ und sol der obgenāt Heini Walenbuͤl das guͦt buwē, nutzē und in eren
halten, daby jetlichem den obgenāt₎ sinen zinsz uswisen nach zinszrecht, daby soͤllen und wellen die obgenāt₎ herˀ Hans Goͤtschi
und Heini Jost ✳ fûr sich und iro erben fûr hin bede unverscheidenlich als ein man der obgenāten beder gotzhûser an dem guͦt
ir zinsztrager heissen sin ✳ und beliben ✳ und wenn das genāt guͦt hienach laͤchenhalb zuͦ vall kumpt, so soͤllen und mogen die genāt₎
trager oder ir erben das lichen und besorgen nach irem nutz. nach einer soͤlichen offnung batten die obgenāt₎ hnˀ und erber lût
alle und jetlicher in sunders irs ûbertrags, ✳ einbarung ✳ und guͤtlichˀ verkomnisz vō mir und dem gericht urkuͦnd brieffs. ✳ darūb
ich, obgenātˀ richtˀ, fragt was harūb recht waͤre, ✳ also gab urteil und recht sidmaln und sy zuͦ allen siten ir sachen wie davō obstat
selbs guͤtlich und än recht betragen weren und soͤlichen ir betrag vor gericht begert habē ze offnen und sich gen einandnˀ, ✳ des als
obstaͤt beschaͤchen, erkent und vergichtig sind, ✳ das man inen dan̄ billich urkuͦnd geben soͤlt und die gemelt vereinung fùrhin
ein bestand ✳ guͦt krafft, ✳ macht, ✳ ewig und beliplich handtvesti haͤt und haben soͤlt, jetz und hienach, ✳ zûgen und warē hieby ingericht
die erbnˀ Ruͤdi Zanggi, undervogt, ✳ Peter Meyger, ✳ Ruͤdi Mor, ✳ Werne Zimbermā, ✳ Hensli Koͤlliker, ✳ Uͦlli Tietschi, ✳ alle des gerichtz geswornē,
des alles zuͦ warem urkuͦnd hab ich, obgenātˀ richtˀ, Hans Schoͤni, vō des gerichtz wegē und umb bittwillen des obgn̄t̄ herˀ Uͦlrich Fridlis
min eigen insigell offenlich lassen henken an disen brieff, doch inallweg minē gnaͤdigē hnˀ vō Bern, mir und minen erbn̄ an schaden,
geben und beschachen uff mentag nach sant Gregorius der jarzal Cristi, unnˀs herren, tusentvierhundtˀ achtzig und vier jare.